cyanic-selkie/wikianc huggingface dataset:
Valta
Määritelmiä
Vallan määrittely on vaikeaa. Monet tutkijat pitävät valtaa inhimillisen toiminnan yhtenä perussuhteena, jossa on kyse suhteesta toisiin ihmisiin. Organisoituneessa yhteiskunnassa valtaa käytetään monilla eri tavoilla. Tavallisimpia vallan määritelmiä:
Valta voi olla kaksipaikkaista (toinen on vallan käyttäjä ja toinen sen kohde). Se ei kuitenkaan ole yksisuuntaista, sillä vallan kohteella on yleensä “vastavaltaa”, joka vaikuttajan on voitettava. Tämä asetelma on yksinkertainen malli. Todellisuudessa valta ei usein kohdistu suoraan ihmiseen, vaan sitä käytetään johonkin asiaan, tekoon, toimintaan tai ominaisuuteen, joka vallan kohteella on hallussaan.
Vallan ilmenemismuodot
Heikki Paloheimo ja Matti Wiberg erottavat neljä vallan ilmenemismuotoa: vastustuksen murtamisen, toimintavaihtoehtojen rajoittamisen, asenteiden muuttamisen sekä vallan muuttumisen oikeudeksi ja tottelemisen velvollisuudeksi.
Nobel-kirjailija Elias Canetti tarkastelee valtaa teoksessaan Joukko ja valta (1961). Hän havainnollistaa vallan ja väkivallan  eroa toteamalla, että valtaa luonnehtivat seuraavat määreet: tila, toivonpilkahdus, valvonta ja tuhohalu. Hänen mukaansa väkivalta – välitön fyysinen hallinta – piilottelee aina vallan takana.
Oppi vallan kolmijaosta
Vallan väärinkäytön vähentämiseksi on kehitetty vallan kolmijako. Valtiovallan kolmijakoa harjoittavassa maassa kaikki kolme vallankäytön elementtiä ovat riippumattomia toisistaan. Jokaisella elementillä on oma tehtävänsä. Suomessa vallan kolmijako tapahtuu seuraavasti: lainsäädäntövaltaa käyttää eduskunta, toimeenpanovaltaa käyttävät presidentti sekä valtioneuvosto, ja tuomiovaltaa käyttävät riippumattomat tuomioistuimet. Suomessa vallan kolmijako ei toteudu täydellisesti, sillä samat henkilöt voivat olla säätämässä ja toimeenpanemassa lakeja.
Vallankäytön keinot
Vallankäyttäjällä täytyy olla voimavaroja, keinoja ja resursseja vallan käyttämiseen. William Gamsonin luokituksessa ne jaetaan kolmeen ryhmään: pakotteet, hyötyä tuottavat ja normatiiviset keinot. Monet keinot ovat yksilönkin käytössä, mutta organisaatiot, byrokratia, liittoumat ja solidaarisuus ovat kollektiivisia resursseja. Ne liittyvät kokonaisten yhteiskuntien hallitsemiseen.
Hannoverinhevonen
Hannoverinhevonen on saksalainen kevyt puoliverinen ratsuhevonen, joka on tunnetuin ja runsaslukuisin saksalainen hevosrotu.
Ominaisuudet
Väriltään hannoverinhevonen on aina yksivärinen: yleisimmät värit ovat rautias ja musta. Sen säkäkorkeus vaihtelee välillä 160–172 cm. Hannoverinhevonen on jalo, hyvärakenteinen hevonen ja hienostunut, vahva ratsu. Sillä on joustavat ja tehokkaat liikkeet ja hiukan liioitellut liikeradat. Yhteisiä piirteitä ovat myös rauhallinen luonne, lihaksikkuus ja jykevyys.
Historia
Hannoverinhevonen sai alkunsa Hannoverissa 1700-luvulla ja polveutuu muiden muassa keskiajan raskaista sotaratsuista, holsteininhevosesta ja englannintäysiverisestä. Rodun ensimmäinen siittola perustettiin vuonna 1735, kun Englannin kuningas Yrjö II, Hannoverin vaaliruhtinas, perusti Cellen valtionsiittolan. 1700-luvun lopulla hannoverinhevosesta tuli suosittu vaunuhevonen. Vuonna 1844 haluttiin parantaa siitosoriiden tasoa ja annettiin valintasääntö, jonka mukaan vain tarkastuksessa hyviksi todetut oriit saivat jatkaa sukua. Tätä sääntöä noudatetaan vielä nykyisinkin: vuosittain järjestetään orikatselmus 2,5-vuotiaille oreille. Vuonna 1867 hannoverinhevosen yksityiset kasvattajat perustivat jalostusyhdistyksen, ja vuonna 1899 myös tammoista alettiin pitää kantakirjaa.
Hannoverinhevosta on jalostettu aina aikakauden jalostustarpeiden mukaan: ennen ensimmäistä maailmansotaa hevosta tarvitsi armeijan ratsuväki, kun taas ensimmäisen ja toisen maailmansodan välissä painottui hevosen soveltuminen ratsastuksen ja ajon lisäksi maatalouskäyttöön ja toisen maailmansodan jälkeen hannoverinhevosta on kasvatettu nimenomaan ratsuksi. Ratsutyyppisen hannoverinhevosen jalostuksessa on käytetty paitsi englannintäysiverisiä myös jonkin verran arabi- ja trakehneroriita.
Käyttö
pienoiskuva|Hannoverinhevonen soveltuu hyvin kouluratsuksi Hannoverinhevosta käytetään nykyään lähinnä ratsuna, aiemmin myös ajo- ja työhevosena. Se on erinomainen koulu- ja esteratsu, ja monet kansainvälisesti menestyneet kilparatsut ovatkin rodultaan juuri hannoverilaisia.
Komea ulkomuoto ja laajat, ilmavat liikkeet ovat tehneet rodusta suositun etenkin kouluratsastuksessa. Myös esteratsuna hannoverinhevonen on suosittu. Hannoverinhevonen on myös hyvä jalostushevonen, joka on vaikuttanut muista saksalaisista roduista muiden muassa oldenburginhevosen, brandenburginhevosen, reininhevosen ja westfaleninhevosen syntyyn ja kehitykseen. Paitsi Saksassa, hannoverinhevosta on käytetty risteytysjalostukseen myös Pohjoismaissa ja Sveitsissä.
Jari Räsänen
Jari Räsänen -nimisiä henkilöitä ovat:
Todd Hendley
Todd Hendley (s. 17. kesäkuuta 1984 Wheaton, Illinois ) on yhdysvaltalainen koripalloilija, joka edustaa Unkarin pääsarjassa pelaavaa PVSK-Panthersia. Hendley on pituudeltaan 206 cm ja pelaa joukkueessaan ison laitahyökkääjän sekä sentterin pelipaikoilla.
Hendley aloitti syksyllä 2008 ammattilaisuransa koripalloilijana Saksan Bundesliigasta Giants Düsseldorfin joukkueessa. Düsseldorfin joukkueessa Hendley jakoi peliminuutit kahdeksan muun yhdysvaltalaisen ammattilaispelaajan kanssa ja siksi kausi Saksassa sujui melko vaatimattomilla tehoilla. Hendley teki Saksan kaudellaan keskimäärin 6,6 pistettä ja otti 2,6 levypalloa ottelua kohti. Seuraavaksi kaudeksi Hendley siirtyi Hollannin pääsarjaan Landstede Basketbal -joukkueeseen. Hollannissa Hendley pelasi hänelle luontevampaa ison laitahyökkääjän pelipaikkaa ja viimeisteli kauden aikana 16,2 pistettä ottelua kohti. Hänet valittiin kaudella 2009–2010 Hollannin tähdistöotteluun.
Dennard-skaalaus
Dennard-skaalaus (engl. Dennard scaling; tunnetaan myös nimellä MOSFET-skaalaus) on transistoreiden tehotiheyteen liittyvä skaalauslaki. Laki perustuu Robert H. Dennardin alun perin vuonna 1974 julkaistuun työhön, jossa pääpiirteittäin esitettynä sanotaan, että transistorien pienentyessä niiden tehotiheys säilyy vakiona. Näin ollen transistorien energiankulutus on suoraan suhteessa pinta-alaan, jolloin myös sekä virta että jännite laskevat transistoreiden pienentyessä. Laki piti paikkansa noin 30 vuotta, kunnes vuosina 2005–2007 todettiin, että transistoreiden käyttäytyminen ei enää korreloinut Dennard-skaalauksen kanssa.
Yksi merkittävistä Dennard-skaalauksen historiallisista vaikutuksista liittyy CMOS-virtapiireihin, joiden dynaaminen energiankulutus on positiivisesti verrannollinen kellotaajuuteen. Dennardin lakia noudattaen transistorien energiankulutusta on voitu pienentää, jolloin säästetty energia pystytään käyttämään piirin kellotaajuuden nostamiseen ilman, että järjestelmä vie merkittävästi enemmän energiaa. Korkeampi kellotaajuus taas mahdollistaa mikroprosessorien suorituskyvyn nostamisen.
Mooren lain ja Dennard-skaalauksen yhteys suorituskykyyn
Vuonna 1965 Gordon Moore julkaisi havainnon (Mooren lain), jonka mukaan komponenttien määrä mikropiirillä kasvaa tasaisin väliajoin. Tästä seuraa, että tietokoneiden ja elektronisten laitteiden laskuteho kasvaa eksponentiaalisesti ajan suhteen hinnan pysyessä samana tai laskiessa.. Kun Mooren lain yhdistää Dennardin skaalauksen kanssa saadaan väite, jonka mukaan transistorien suorituskyky kasvaa wattia kohden, sillä niiden pienentyessä myös vaadittu energiamäärä pienenee. Tämä ilmiö on myös linjassa Koomeyn lain kanssa, jonka mukaan puolentoista vuoden aikana saman työkuorman laskemiseen vaadittava energiamäärä puolittuu.
Skaalauksen hajoaminen
Kun transistorien koko pienenee alle 130 nanometriin, niissä ilmenee kasvavassa määrin lämpökarkaamista. Tämän seurauksena, kun Mooren lakia seuraten transistorien koko pienenee ja määrä kasvaa, yksittäisen transistorin säästetty energiankulutus mitätöityy ylimääräisen lämpökarkaamisen sekä virtahukan seurauksena.
Vuosina 2005–2007 huomattiin transistorien energiankulutuksen pienemisen hidastuneen edellä mainituista syistä. Vaikka transistorien lukumäärä kasvaa edelleen, kellotaajuuden kasvattaminen prosessoreissa ei ole perinteisellä tapaa enää mahdollista ilman ylenpalttista lämpenemistä. Prosessorivalmistajat ovat pyrkineet kiertämään Dennard-skaalauksen hajoamisen käyttämällä moniytimellisiä prosessoreja yksiydinprosessorien sijaan.
Reijo Ruokanen
Reijo Väinö Tapani Ruokanen (s. 22. maaliskuuta 1961 Rovaniemi) on suomalainen toimittaja. Hän on toiminut Talouselämä-, Fakta- ja Markkinointi & Mainonta -lehtien päätoimittajana Talentumissa syyskuusta 2010 alkaen. Syyskuun 2016 alussa hän siirtyi Otavamediaan Tekniikan Maailman päätoimittajaksi.
Ruokanen kirjoitti ylioppilaaksi Rovaniemen keskustan lukiosta 1979 ja pääsi opiskelemaan metsäekonomiaa Helsingin yliopistoon. Tuttu Iltalehden toimituspäällikkö pyysi kirjoittamisesta kiinnostunutta metsätieteiden ylioppilasta töihin lehteen, josta oli juuri irtisanoutunut kaksi politiikan toimittajaa. Ruokanen aloitti Iltalehden toimituksessa 1988. Lehden Berliinin kirjeenvaihtajana hän työskenteli 1992–1995 ennen siirtymistään MTV:n ajankohtaistoimitukseen vuosiksi 1996–1998. Seuraavaksi työ vei taas ulkomaille eli Iltalehden ja MTV:n yhteiseksi kirjeenvaihtajaksi Lontooseen 1998–2003. Ruokanen palasi kotimaahan 2003 Iltalehden toimituspäälliköksi ja hoiti sitä tehtävää siihen asti kunnes siirtyi vuosiksi 2007–2010 Ilta-Sanomien päätoimittajaksi.
Ruokanen on toiminut televisio-ohjelma Pressiklubin vaihtuvana journalistijäsenenä.
Veni vidi vici
Veni vidi vici tarkoittaa seuraavia:
Martin Garrix
Martin Garrix (oikealta nimeltään Martijn Gerard Garritsen, s. 14. toukokuuta 1996 Amstelveen, Alankomaat) on hollantilainen house-tuottaja ja DJ.
Hän nousi suuren yleisön tietoisuuteen kesällä 2013 julkaistulla ”Animals”-kappaleellaan. Vuonna 2015 DJ Mag Top 100 DJs -listalla hänet äänestettiin kolmanneksi parhaaksi DJ:ksi, ja vuonna 2016 hän voitti äänestyksen.
Ura
Martinin kiinnostus musiikkiin alkoi 4-vuotiaana, kun hän alkoi soittaa kitaraa. 8-vuotiaana hän näki Tiëston soittavan Ateenan olympialaisissa vuonna 2004 musiikkia ja päätti ryhtyä DJ:ksi. Hän piti erityisesti ”Traffic”-nimisestä kappaleesta. Myöhemmin hän latasi FL Studio -nimisen ohjelman ja alkoi tuottaa musiikkia itse. Hän on valmistunut musiikkituottajille tarkoitetusta The Herman Brood Academy -koulusta.
John Norum
thumb|John Norum John Terry Norum (s. John Terry Norum 23. helmikuuta 1964 Vardø, Norja) on norjalainen kitaristi, joka tunnetaan parhaiten Europe-yhtyeen kitaristina. Norum on tehnyt myös kahdeksan sooloalbumia.
Norum oli naimisissa Michelle Meldrumrin kanssa. Parilla on syyskuussa 2004 syntynyt poika, Jake Thomas. Michelle kuoli 2008 aivoverenvuotoon. Nykyään John Norum on naimisissa Camilla Whålanderin kanssa ja he ovat saaneet pojan. John Norumin nuorempi sisar Tone on laulaja.
Diskografia
Eddie Meduza & the Roaring Cadillacs
Europe
Don Dokken
Dokken
Peshmerga
Peshmerga (kurdiksi: pêşmerge sanoista pêş ennen, edessä, merg kuolema, e on ”ne jotka ovat kasvotusten kuoleman kanssa”) on kurdien käyttämä nimitys kurditaistelijoista. Peshmergaa edelsivät löyhästi järjestäytyneet rajavartijoina toimineet heimosoturit 1800-luvun lopulla, mutta varsinaisesti peshmerga perustettiin Osmanien valtakunnan hajoamisen ja ensimmäisen maailmansodan päättymisen jälkeen. Nykyisin peshmergaan kuuluu arviolta 100 000–150 000 jäsentä ja peshmerga toimii Irakin Kurdistanin alueellisena puolustusvoimana.
Historia
250px|thumb|vasen|Peshmergan jäsen valokuvassa. Kurdien asuttama alue eli Kurdistan oli aluksi tärkeä strateginen puskurivyöhyke Osmanien valtakunnan ja Persian eli nykyisen Iranin välillä. Ensimmäisen maailmansodan jälkeen alueelle muodostettiin useita valtioita, kuten Turkki, Irak ja Syyria, ja kurdit alkoivat ajaa omaa itsenäistä kurdivaltiotaan. 1970-luvulla Irakin kurdit olivat jakautuneet kahteen keskenään kilpailevaan ryhmittymään, mutta heidän rivinsä yhdisti Irakin–Iranin sota 1980-luvun puolella. Tuolloin kurdit, joista suuri osa oli loikkareita Irakin armeijasta, alkoivat taistella Saddam Husseinin hallintoa vastaan vallatakseen alueita Irakin Kurdistanista. Saddam vastasi kurdien toimiin Al-Anfal-kampanjalla, jonka ehkä tunnetuimmaksi tullut osa oli Halabjan joukkomurha, jossa Irakin ilmavoimat surmasi arviolta 5 000 henkilöä myrkkykaasulla. Al-Anfal-kampanjan myötä tuhannet kurdit kuolivat ja noin miljoona pakeni kodeistaan. Hävityksen takia kurdit luopuivat lopulta taistelusta Saddamia vastaan.
1990-luvulla kurdien sisäiset poliittiset jännitteet puhkesivat sodaksi kahden pääasiallisen kurdiryhmittymän eli Massoud Barzanin johtaman Kurdistanin demokraattisen puolueen (KDP) ja Jalal Talabanin johtaman Kurdistanin isänmaallisen liiton (PUK) kannattajien välillä. Samaan aikaan peshmerga otti yhteen jälleen myös Saddam Husseinin kanssa ensin Persianlahden sodan ja Irakin sodan myötä. Tänä aikana peshmergaan alettiin ottaa myös naispuolisia taistelijoita.
Vuoden 2014 puolella ääri-islamilainen Isis-järjestö otti haltuunsa suuria alueita Pohjois-Irakissa, mukaan lukien alueen suurimman kaupungin Mosulin. Irakin armeijan vetäytyessä Isisin taistelijoiden tieltä peshmerga otti haltuunsa alueita varsinaisen Irakin Kurdistanin ulkopuolella. Näihin alueisiin kuului esimerkiksi Kirkuk, joka on ollut pitkään kurdien ja arabien aluekiistojen lähde. Sittemmin peshmergan jäsenet ovat taistelleet Isisiä vastaan Irakissa ja heitä on osallistunut myös taisteluihin Syyrian kurdijoukkojen eli YPG:n puolella esimerkiksi Kobanen taistelun aikana.
Sigfox
Sigfoxissa toimivat lähettimet tarvitsevat matalan lähetystasonsa vuoksi vain hyvin vähän sähkövirtaa, mikä tekee verkosta energiatehokkaan sekä taloudellisesti kilpailukykyisen, koska antureiden paristot tarvitsee vaihtaa vain noin kerran kymmenessä vuodessa. Sigfoxin matalataajuuinen säteily läpäisee myös erittäin hyvin seinä- ja muita rakenteita jo alhaisella lähetysteholla.
Peshmerga
Organisaatio
Peshmerga jakautuu kahteen erilliseen yksikköön, joukko 70 ja joukko 80. Jako muodostuu joukkojen sidonnaisuuksista KDP:hen ja PUK:hon. Nämä joukot vastaavat yhdessä alueellisista puolustusjoukoista, jotka toimivat virallisesti Kurdistanin aluehallinnon alaisuudessa.
Sigfox
Sigfox perustettiin vuonna 2009 Ranskassa. Sigfox avattiin Suomessa vuonna 2016, ja sillä oli aloitusvuonna 40 prosentin väestöpeitto. Verkkopeiton kerrotaan olevan noin 85 prosenttia Suomen väestöstä vuonna 2021.
Peshmerga
Varustus
250px|thumb|Peshmergan [[T-55-panssarivaunu.]] Suurin osa peshmergan käyttämästä sotilaskalustosta on peräisin Neuvostoliiton ajoilta. Uudempien asejärjestelmien hankkiminen on ollut hankalaa, sillä Peshmerga tarvitsee tällaisiin hankintoihin luvan Irakin hallinnolta, joka taas ei ole halunnut aseistaa oman kontrollinsa ulkopuolisia joukkoja. Kun taistelut Isis-järjestöä vastaan puhkesivat Yhdysvallat ja Ranska, sekä myöhemmin Saksa toimittivat peshmergalle aseita Isisin vastaisia taisteluja varten. Ulkomaat ovat myös kouluttaneet peshmergan sotilaita ja osana tätä myös Suomi lähetti Irakin Kurdistaniin 50 sotilaan vahvuisen joukon toukokuussa 2015.
Sigfox
Sigfox-tukiasemia on asennettu samoihin mastoihin, joissa sijaitsevat puhelintukiasemat. Sigfoxin käyttämällä taajuusalueella saavutetaan maaseudulla jopa yli 200 kilometrin kantama.
Suomessa Sigfox-verkkoa operoi Connected Finland.
Pieni-Vasarainen (Jyväskylä, Vertaala)
Pieni-Vasarainen on Keski-Suomessa Jyväskylässä Vertaalan kylän lähellä sijaitseva järvi.
Monacon ePrix 2015
Monacon ePrix 2015 eli 2015 Monaco ePrix oli Formula E -sarjan kauden 2014–2015 seitsemäs osakilpailu. Kilpailu ajettiin 9. toukokuuta Monacon katuradalla Monte Carlossa, Monacossa. Kilpailussa käytetty rataprofiili oli lyhyempi kuin Formula 1 -sarjan käyttämä, mutta esimerkiksi lähtöruudukko sijaitsi samassa kohdassa.
Pieni-Vasarainen (Jyväskylä, Vertaala)
Maantietoa
Järven pinta-ala on 20 hehtaaria, se on 1,2 kilometriä pitkä ja 350 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 3,3 kilometriä.
Monacon ePrix 2015
Aika-ajot
Jokainen kuljettaja oli arvottu yhteen neljästä aika-ajo ryhmästä. Jokaisella aika-ajo ryhmällä oli 10 minuuttia aikaa radalla ja tämän aikana heidän tarkoitus oli ajaa mahdollisimman nopea aika. Sébastien Buemi ajoi paalupaikalle.
Pieni-Vasarainen (Jyväskylä, Vertaala)
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Muuratjärven valuma-alueella (14.28), jonka Vesankajärven valuma-alueeseen (14.286) se kuuluu. Järven vedenpinnan korkeus on 182,8 metriä mpy.
Monacon ePrix 2015
Kilpailu
Kilpailun voittoon ajoi paalupaikalta kilpailuun lähtenyt Sébastien Buemi.
Pyhän Kolminaisuuden kirkko (Helsinki)
Pyhän Kolminaisuuden kirkko (ruots. Heliga Treenighetskyrkan) on Helsingin Kruununhaassa Unioninkatu 31:ssä sijaitseva Carl Ludvig Engelin suunnittelema ja Jegor Uschakoffin rakennuttama vuonna 1826 valmistunut ja vuonna 1827 vihitty ortodoksinen kirkko, joka kuuluu Helsingin ortodoksiselle seurakunnalle. Kirkko on empiretyylinen. Kirkko on Helsingin vanhin säännöllisessä jumalanpalveluskäytössä oleva kirkko: nykyisin siellä toimitetaan pääasiassa kirkkoslaavinkielisiä jumalanpalveluksia, suomenkielisiä satunnaisesti. Tämä palvelee erityisesti Helsingin ortodoksien suurta venäjänkielistä vähemmistöä siksi että Helsingin muissa ortodoksikirkoissa, mm. Uspenskin katedraalissa, on taas enimmäkseen suomenkielisiä jumalanpalveluksia.
Kirkon piti alun perin odottaa kunnes suuri luterilainen tuomiokirkko olisi valmistunut, koska molempia kirkkohankkeita rahoitettiin suolatullin tuotolla.
Kirkon kellotornin yläosa oli alun perin puinen, mutta jo kaksikymmentä vuotta rakentamisen jälkeen se uusittiin nykyiseksi kiviseksi, kun kirkkoon saatiin uusia painavia kelloja ja puurakenne ei niitä enää olisi kestänyt.
Useimmissa Pyhän Kolminaisuuden kirkon ikoneissa on metallisuojus eli riisa; ne ovat etupäässä varakkaiden kauppiaiden ja yhden kauppiaanlesken, Serafina Baturinin, lahjoittamia. Muutamat ikoneista on tuotu lakkautetuista kirkoista. Ainakin yksi kookas Tihvinän Jumalanäidin ikoni on peräisin romutettavaksi määrätystä sotalaivasta.
Ikonostaasin runkoa tukevat uusklassisuudelle ominaiset joonialaiset pylväät. Kirkossa on useimmista muista aikakauden kirkoista poiketen tasakatto ja kaksi samanlaista kattokruunua.
Alun perin kirkko oli uunilämmityksinen; ensimmäinen keskuslämmitys saatiin jo 1800-luvulla ja sitä uusittiin moneen kertaan. Lopulta täyskorjauksessa 1960-luvulla kirkko ja sen piharakennukset liitettiin kaukolämpöön.
Kirkon vahtimestari asui hyvin kauan kiinteistöön kuuluvassa piharakennuksessa, mutta 1990-luvulla kun rakennus kaipasi peruskorjausta vahtimestarille hankittiin asunto toisaalta ja entinen virkatalo muutettiin kokoustilaksi. Toisessa piharakennuksessa on huoltotiloja.
Kirkon vihki Tallinnan piispa Nikanor Helsingin seurakunnan ja sotilaspapiston avustamana; hän olikin kautta aikojen ensimmäinen Suomessa nähty ortodoksinen piispa.
Nadiem Amiri
Amiri nousi TSG 1899 Hoffenheimin edustusjoukkueeseen kesällä 2014. Hän oli siirtynyt seuraan SV Waldhof Mannheimista kesällä 2012. Ensimmäisen Bundesliigan ottelunsa Amiri pelasi 7. helmikuuta 2015, kun TSG 1899 Hoffenheim hävisi vieraissa 0–3 VfL Wolfsburgille.
Tilastot
Päivitetty 27. toukokuuta 2021.
Eduskuntavaalit 1908
Suomen toiset eduskuntavaalit järjestettiin 1.–2. heinäkuuta 1908 sen jälkeen, kun keisari Nikolai II oli 6. huhtikuuta hajottanut edus­kunnan ennen­aikaisesti.
Syy hajottamiseen oli sosiaalidemokraattien eduskunnalle antama ponsi joka koski senaatin kyvyttömyydestä puolustaa Suomen autonomiaa ja parantaa vähänvaraisten asemaa Suomessa joka hyväksyttiin eduskunnassa.
Valituista vaalikauden 1908 II kansanedustajista ensikertalaisia olivat muun muassa SDP:n Matti Airola, Evert Eloranta, Hilda Herrala, Anton Huotari, Aura Kiiskinen, Vilho Korhonen, Otto Wille Kuusinen, Yrjö Mäkelin ja Santeri Saarikivi, Maalaisliiton Ivar Lantto, Suomalaisen puolueen Taave Junnila, Nuorsuomalaisten Theodor Homén, Tekla Hultin, Juho Kaskinen, Otto Stenroth, Kaarlo Juho Ståhlberg ja August Tanttu, RKP:n John Hedberg, Vera Hjelt ja Hedvig Sohlberg, sekä KTL:n Matti Helenius-Seppälä ja Antti Kaarne. Ehdolla eivät olleet enää muun muassa SDP:n Emil Perttilä, Jenny Upari ja N. R. af Ursin eikä Maalaisliiton Juhani Leppälä.
Tulokset
!rowspan=2 style="background:#e3e3e3" colspan=2|Puolue !rowspan=2 style="background:#e3e3e3" colspan=2|Edustajat !style="background:#e3e3e3" colspan=4|Äänet !style="background:#e3e3e3" colspan=2| Osuus !style="background:#e3e3e3" colspan=2| Lukumäärä
Legenda Langen
Legenda Langen on rap-artisti Tommishockin 11. lokakuuta 2013 julkaistu pitkäsoitto. Albumin julkaisi Monsp Records.
Säätiö (Suomi)
Säätiö on tapa osoittaa pysyvästi varoja tiettyyn tarkoitukseen. Tarkoitus voi olla esimerkiksi kulttuurin tai tieteen tukeminen tai sairaalan, museon tai oppilaitoksen ylläpitäminen.
Thorbjörn Kramer
Mauritz Thorbjörn Hieronymus Kramer (27. heinäkuuta 1878 Turku – 10. elokuuta 1951 Turku) oli suomalainen merikapteeni, yritysjohtaja ja merenkulkuneuvos.
Säätiö (Suomi)
Säätiön tarkoitus on usein yleishyödyllinen, mutta se ei ole välttämätöntä.
Säätiöiden tyyppejä
Säätiötyyppejä on Suomessa useita:
Rekisteröity säätiö eli itsenäinen säätiö (myös pelkkä säätiö) on Suomen lain mukaan oikeushenkilö, joka muodostuu tiettyyn tarkoitukseen käytettäväksi luovutetusta omaisuudesta. Säätiöitä koskee säätiölaki. Säätiöt rekisteröidään säätiörekisteriin.
Luettelo nälänhädistä
thumb|[[Holodomorissa, nälänhädässä Ukrainassa, kuoli eri arvioiden mukaan 3–14 miljoonaa ihmistä.]] Luettelo nälänhädistä listaa historian tuntemia nälänhätiä ympäri maailmaa, niiden laajuudet sekä oletetut syyt. Ks. myös erillinen artikkeli nälänhädästä. Luettelo on erittäin puutteellinen eikä sisällä edustavaa otosta suurimmista nälänhädistä.
Säätiö (Suomi)
Säätiöiden tyyppejä
Julkisoikeudellinen säätiö (myös julkisoikeudellinen laitos) on oikeussubjekti, joka on enemmän määrätarkoitukseen osoitettu omaisuusmassa kuin yhteisö ja joka huolehtii jonkin julkisen tehtävän hoitamisesta. Julkisoikeudellista säätiötä ei ole laissa määritelty, mutta sellaisena on pidetty mm. Suomen Pankkia ja Kansaneläkelaitosta. Säätiölaki ei koske julkisoikeudellisia säätiöitä.
Muita säätiöiden kaltaisia oikeushenkilöitä ovat eläkesäätiö sekä säästöpankki. Nämä jäävät säätiölain soveltamisalueen ulkopuolelle. Eläkesäätiöitä koskee eläkesäätiölaki. Niitä valvoo ja niistä pitää rekisteriä Finanssivalvonta.
Rekisteröity säätiö
Säätiöt rekisteröidään patentti- ja rekisterihallituksen ylläpitämään säätiörekisteriin. Vuonna 2013 Suomessa oli 2 850 rekisteröityä säätiötä. Säätiöistä noin 90 % katsotaan verotuksessa yleishyödyllisiksi yhteisöiksi, joiden tulot ovat kokonaan tai osittain verovapaita.
Säätiölaki tuli voimaan 1930. Pieni osa Suomen säätiöistä on kuitenkin perustettu jo 1800-luvun lopulla tai aikaisemmin. Vuosina 1930–2011 rekisteröitiin yhteensä 3 948 säätiötä. Osa säätiöistä on sittemmin lakkautettu, sulautettu tai saanut uuden säätiönumeron, joten toimivia säätiöitä on alle 3 000.
Säätiön perustamiseen tarvitaan lupa Patentti- ja rekisterihallitukselta. Säätiö perustetaan säädekirjalla tai kirjallisella testamentilla. Siinä on säätiölain mukaan on mainittava säätiön tarkoitus ja sille tuleva omaisuus. Säätiölle tulevan peruspääoman täytyy olla vähintään 50 000 euroa. Säätiöllä tulee olla säännöt, jotka määräävät rahojen käytöstä. Säätiön nimessä on oltava sana säätiö tai ruotsiksi stiftelse.
Säätiön tarkoituksen on oltava hyödyllinen. Tarkoitusta voidaan muuttaa vain, jos säätiön varojen käyttäminen sille määrättyyn tarkoitukseen on mahdotonta, olennaisesti vaikeutunut, hyödytöntä tai lain tai hyvien tapojen vastaista. Silloinkaan uusi tarkoitus ei saa olennaisesti poiketa aiemmasta.
Säätiön perustamistapa
Säätiöt voidaan ryhmitellä niiden perustamistavan mukaan seuraavasti:
Säätiön tarkoitus
Säätiöt voidaan luokitella sen mukaan, mikä säätiön säännöissä mainitaan ensisijaiseksi tarkoitukseksi. Ryhmät eivät ole toisiaan poissulkevia.
Sukusäätiöt
Sukusäätiöt tarkoittavat säätiöitä, joissa määrävät tietyt suvut. Niiden perustamiseen on johtanut erityisesti aiemmin peritty varallisuusvero. Verovapaan säätiön avulla suku on voinut välttyä verolta, säilyttää varoihin määräysvallan ja suunnata ne verottomina haluamiinsa tarkoituksiin. Lähtökohtana on kuitenkin ollut, että suvun jäsenillä on omaan käyttöönsä palkkaa tai muita varoja.
Säätiöiden liiketoiminta
Säätiö voi harjoittaa liiketoimintaa, jos se on mainittu säätiön säännöissä ja se edistää säätiön tarkoituksen toteuttamista. Säätiön varsinaisena tarkoituksena ei kuitenkaan voi olla liiketoiminnan harjoittaminen. Kielto koskee vain vuoden 1964 jälkeen rekisteröityjä säätiötä. Sitä vanhemmat säätiöt voivat jatkaa aiemman liiketoimintansa harjoittamista. Se, millaista liiketoimintaa ja kuinka paljon säätiö voi harjoittaa, on epäselvää. Rajoituksia ei ole voitu tehokkaasti valvoa. Käytännössä säätiö voi harjoittaa liiketoimintaa esimerkiksi tytäryrityksen kautta.
Säätiöitä käytetään myös ns. verosuunnitteluun. Yhtiö voi siirtää omaisuutensa säätiön omistukseen ja pitää silti ohjausvallan itsellään. Säätiön omistamien osakkeiden osingot ovat teknisesti järjesteltyinä verovapaita, joten valtion katsotaan menettävän merkittävät verotulot säätiöinnin vuoksi.
Säätiöiden valvonta
Säätiön omaisuus on sijoitettava varmalla ja tuottoa tuottavalla tavalla. Yhdistyksistä ja yrityksistä poiketen säätiölle ei ole jäseniä eikä yhtiömiehiä, jotka voisivat vapaasti päättää säätiön asioista. Säätiön hallituksen toimintaa valvovat säätiön valitsemat tilintarkastajat sekä Patentti- ja rekisterihallitus.
Valvonnasta johtuu, että säätiötä ei kannata perustaa, jos sen toiminnassa olisi jotain salattavaa. Salaamista varten edullisempi yhteisömuoto on yhdistys tai kannatusyhdistys. Sitä ei valvota julkisesti, jos viranomaiset eivät kiinnostu yhdistyksestä sen toiminnan perusteella.
Loop-mediated Isothermal Amplification
Loop-mediated Isothermal Amplification eli silmukkavälitteinen isoterminen monistustekniikka (LAMP) on yhden putken tekniikka DNA:n monistamiseen ja edullinen vaihtoehto tiettyjen sairauksien havaitsemiseen. Käänteistranskriptiosilmukkavälitteinen isoterminen amplifikaatio (RT-LAMP) yhdistää LAMP-menetelmän käänteistranskriptiovaiheeseen RNA:n osoittamiseksi.
Tekniikka
LAMP-menetelmässä kohdesekvenssi monistetaan 60-65 °C:n (140-149 °F) vakiolämpötilassa käyttäen joko kahta tai kolmea alukesarjaa ja polymeraasia, jolla on korkea säikeen siirtymisaktiivisuus replikaatioaktiivisuuden lisäksi. Tyypillisesti käytetään neljää eri aluketta, joilla monistetaan kuusi eri aluetta kohdegeenissä, mikä lisää spesifisyyttä. Ylimääräinen pari "silmukka-alukkeita" voi nopeuttaa reaktiota entisestään. LAMP-menetelmässä tuotetun DNA:n määrä on huomattavasti suurempi kuin PCR-pohjaisessa monistuksessa.
Monistustuote voidaan havaita fotometrialla, jossa mitataan sameutta, joka aiheutuu liuoksessa olevasta magnesiumpyrofosfaattisakasta, joka on monistamisen sivutuote. Tämä mahdollistaa helpon visualisoinnin paljain silmin tai yksinkertaisten fotometristen detektiomenetelmien avulla pienissä tilavuuksissa. Reaktiota voidaan seurata reaaliajassa joko mittaamalla sameutta tai fluoresenssilla käyttämällä interkaloivia väriaineita, kuten SYTO 9:ää. Väriaineita, kuten SYBR-vihreää, voidaan käyttää näkyvän värimuutoksen aikaansaamiseksi, joka voidaan havaita paljain silmin ilman kalliita laitteita, tai reaktion aikaansaamiseksi, joka voidaan mitata tarkemmin mittalaitteilla. Väriainemolekyylit interkaloivat tai merkitsevät suoraan DNA:ta, ja ne voidaan puolestaan suhteuttaa alun perin läsnä olevien kopioiden määrään. Näin ollen LAMP voi olla myös kvantitatiivinen.
LAMP-DNA:n monistumisen havaitseminen putkessa on mahdollista käyttämällä mangaanilla ladattua kalseiinia, joka alkaa fluoresoida, kun mangaani kompleksoituu pyrofosfaatin kanssa in vitro DNA-synteesin aikana.
Toinen menetelmä LAMP-amplikonien visuaaliseksi havaitsemiseksi paljain silmin perustui niiden kykyyn hybridisoitua komplementaarisen kultaan sitoutuneen ss-DNA:n kanssa ja siten estää tavanomaisen punaisen värin muuttumisen violetin siniseksi, joka muutoin tapahtuisi kultahiukkasten suolan aiheuttaman aggregaation aikana. LAMP-menetelmällä yhdistettynä amplikonien osoittamiseen AuNP:n avulla voi siis olla etuja muihin menetelmiin verrattuna, sillä määritysaika lyhenee, amplikonit voidaan vahvistaa hybridisaation avulla ja laitteisto on yksinkertaisempi (eli termosykleriä, elektroforeesilaitteistoa tai UV-transvalaisinta ei tarvita).
Käyttö ja hyödyt
LAMP on suhteellisen uusi DNA:n monistustekniikka, joka yksinkertaisuutensa, kestävyytensä ja alhaisen hintansa vuoksi voi tarjota merkittäviä etuja. LAMP-menetelmää voidaan käyttää yksinkertaisena seulontamäärityksenä kentällä tai hoitopaikassa. Koska LAMP on isoterminen, mikä poistaa perinteisessä PCR:ssä käytettävien kalliiden termosyklereiden tarpeen, se voi olla erityisen hyödyllinen menetelmä tartuntatautien diagnosointiin pieni- ja keskituloisissa maissa. LAMP-menetelmää tutkitaan laajalti infektiotautien, kuten filariaasin, zikaviruksen, tuberkuloosin, malarian, unitaudin ja SARS-CoV-2:n, havaitsemiseksi. Kehitysalueilla sitä ei ole vielä validoitu laajasti muiden yleisten taudinaiheuttajien osalta.
LAMP:n on havaittu olevan vähemmän herkkä (vastustuskykyisempi) kuin PCR:n inhibiittoreille monimutkaisissa näytteissä, kuten veressä, mikä johtuu todennäköisesti erilaisen DNA-polymeraasin käytöstä (tyypillisesti Bst - Bacillus stearothermophilus - DNA-polymeraasi eikä Taq-polymeraasi kuten PCR:ssä). Useissa raporteissa kerrotaan, että taudinaiheuttajat on onnistuttu osoittamaan minimaalisesti käsitellyistä näytteistä, kuten lämpökäsitellystä verestä, tai kliinisten näytematriisien läsnä ollessa. Tämä LAMP-menetelmän ominaisuus voi olla hyödyllinen niukkaresurssisissa tai kenttäolosuhteissa, joissa perinteinen DNA:n tai RNA:n uuttaminen ennen diagnostista testausta voi olla epäkäytännöllistä.
Rajoitukset
LAMP ei ole yhtä monipuolinen kuin PCR, joka on vakiintunein nukleiinihappojen monistustekniikka. LAMP on hyödyllinen ensisijaisesti diagnoosi- tai havaitsemistekniikkana, mutta se ei sovellu kloonaukseen tai moniin muihin molekyylibiologisiin sovelluksiin, jotka PCR mahdollistaa. Koska LAMP käyttää neljää (tai kuutta) aluketta, jotka kohdistuvat kuuteen (tai kahdeksaan) alueeseen genomin melko pienessä segmentissä, ja koska alukkeiden suunnitteluun liittyy lukuisia rajoituksia, on vaikeaa suunnitella alukesarjoja LAMP:ia varten "silmämääräisesti". LAMP-alkuaineiden suunnittelussa käytetään yleensä apuna ilmaisia, avoimen lähdekoodin tai kaupallisia ohjelmistopaketteja, vaikka alkuaineiden suunnittelua koskevat rajoitukset tarkoittavat, että kohdekohdan valinnassa ei ole yhtä paljon vapautta kuin PCR:ssä.
Diagnostiikkasovelluksessa tätä on tasapainotettava tarpeeseen valita sopiva kohde (esim. konservoitunut kohta erittäin vaihtelevassa virusgenomissa tai kohde, joka on spesifinen tietylle patogeenikannalle). Saman lajin eri varianttikantojen kattamiseksi saatetaan tarvita useita degeneroituja sekvenssejä. Seurauksena tällaisesta alukkeiden cocktailista voi olla epäspesifinen monistuminen myöhäisessä monistuksessa.
Säikeen siirtävän DNA-polymeraasin käyttö LAMP:ssa estää myös hydrolyysikoettimien, esim. TaqMan-koettimien, käytön, jotka perustuvat Taq-polymeraasin 5'-3'-eksonukleaasiaktiivisuuteen. Vaihtoehtoinen reaaliaikainen multipleksointimenetelmä, joka perustuu fluoresenssisammuttimiin, on raportoitu.
SYBR-vihreää väriainetta voidaan lisätä LAMP:n reaaliaikaiseen tarkasteluun. Myöhäisessä amplifikaatiossa alukkeen ja dimeerin monistuminen voi kuitenkin aiheuttaa väärän positiivisen signaalin. Epäorgaanisen pyrofosfataasin käyttö SYBR-reaktioseoksessa mahdollistaa sulatusanalyysin käyttämisen oikean amplifikaation erottamiseksi.
Vaikka tähän menetelmään perustuvissa määrityksissä on ehdotettu erilaisia strategioita väärien positiivisten tulosten lieventämiseksi, eri tekijöistä, kuten lämpötilaporttimekanismien puuttumisesta, johtuva epäspesifinen monistuminen on yksi silmukkavälitteisen isotermisen monistamisen suurimmista rajoituksista.
Kate Bosworth
Kate Bosworth (s. Catherine Anne Bosworth), 2. tammikuuta 1983 Los Angeles, Kalifornia) on yhdys­valtalainen näyttelijä. Hänet tunnetaan muun muassa rooleistaan elo­kuvissa Hevos­kuiskaaja (1998), Blue Crush – merten valtiaat (2002), Superman Returns (2006), 21 (2008), The Warrior’s Way (2010) ja Edelleen Alice (2014).
Yksityiselämä
Bosworth meni vuonna 2013 naimisiin ohjaaja Michael Polishin kanssa.
Rambo (videopeli)
Rambo on Pack-In-Videon kehittämä ja Acclaimin julkaisema toimintaseikkailupeli. Peli julkaistiin NES:lle Japanissa joulukuussa 1987 ja Pohjois-Amerikassa toukokuussa 1988. Peli perustuu elokuvaan Rambo – taistelija 2.
Pelaaminen
left|thumb|256px|Kuvakaappaus pelistä. Vaikka kansikuvassa näytetään John Rambon ampuvan kuten elokuvissa, pelin alussa kuitenkin taistellaan enimmäkseen käärmeitä, hämähäkkejä ja muita eläimiä vastaan. Sen jälkeen siirrytään hitaasti taistelemaan ihmisiä vastaan paremmilla ammuksilla. Rambon ensisijainen ase pelissä on puukko.
Rial Racing
Rial on entinen saksalainen Formula 1 -talli. Talli osallistui yhteensä 32 Grand Prix'in kausina –, joissa se saavutti kuusi MM-pistettä. Rialin parhaaksi saavutukseksi jäi vuosien 1988 ja 1989 Yhdysvaltain GP:sta ajetut neljännet sijat.
Rialin perusti Günter Schmid, joka on myös perustanut ATS-tallin.
Rial valmistaa nykyään erikoisvanteita autoihin.
Sergio Adolfo Govi
Sergio Adolfo Govi (30. kesäkuuta 1934 Ospitaletto – 31. toukokuuta 2016) oli italialainen 2. huhtikuuta 1960 papiksi vihitty kapusiini. Hän loi uransa Keski-Afrikan tasavallassa. Hänet nimitettiin Bossangoan koadjuuttoripiispaksi ja Tortibulumin titulaaripiispaksi 5. kesäkuuta 1975. Piispaksi vihkiminen seurasi 26. lokakuuta. Pääkonsekraattorina toimi Bernardin Gantin, jota avustivat Léon-Toussaint-Jean-Clément Chambon ja Bruno Foresti.
Govista tuli 22. huhtikuuta 1978 Bossangoan piispa, jona hän toimi, kunnes erosi tehtävistään 10. kesäkuuta 1995.
Santarmi
thumb|Ranskalaisia santarmeja|alt= Santarmiksi kutsutaan sotilaallisesti järjestäytyneen yleistä turvallisuutta valvovan poliisin jäsentä. Nimitys tulee keskiajan ranskan asemiestä tarkoittavasta ilmauksesta gens d’armes. Santarmia ei pidä sekoittaa sotilaspoliisiin.
Santarmilaitos on mm. monessa eteläeurooppalaisessa valtiossa. Yleisimmin santarmilaitos on puolustusministeriön alainen poliisiorganisaatio.
Ranskassa valtiollinen poliisi on nimeltään Gendarmerie. Italiassa on Carabinieri ja Espanjassa Guardia Civil. Kanadan santarmilaitoksesta käytetään vanhahtavaa nimeä ratsupoliisi, vaikka se ei olekaan enää aikoihin liikkunut ratsain. thumb|Maat, joilla on tai on ollut käytössä jonkinlainen santarmijärjestelmä. Sinisellä merkityissä maissa on toimiva santarmiorganisaatio, punaisella merkityissä taas on aiemmin ollut sellainen.|alt=
Keisarillinen Venäjä käytti santarmeja pääasiassa rajavartio- ja valtiollisen poliisin tehtäviin. Sanalla on tästä historiasta johtuen suomen kielessä hieman negatiivinen sävy. Suomen suuriruhtinaskunnassa toimi vuosina 1867–1917 Suomen santarmihallitus.
CS Universitatea Craiova
Universitatea Craiova (usein U Craiova) on jalkapalloseura Craiovan kaupungista. Seura pelaa Romanian korkeimmalla sarjatasolla Liga I:ssa. Universitatea Craiova on voittanut Romanian mestaruuden neljästi: 1973–74, 1979–80, 1980–81 ja 1990–91. Seura on perustettu ensimmäisen kerran 1948 Craiovan yliopiston opiskelijoiden ja opettajien toimesta, jolloin seuran toimintaan kuului jalkapallon lisäksi muitakin lajeja. Seura perustettiin uudestaan vuonna 2013, kun se oli lakkautettu vuonna 1994.
Chantelle Newbery
Chantelle Newbery on australialainen uimahyppääjä ja olympiavoittaja. Hän voitti kultaa 10 metrin uimahyppykilpailussa Ateenassa 2004. Pekingin olympialaisissa 2008 hän ei enää menestynyt, jolloin alkoi alamäki.
Nykyisin hän on huumeriippuvainen kahden lapsen äiti, joka on tuomittu ehdolliseen vankeuteen varkauksista.
Viiru ja Pesonen
Viiru ja Pesonen on kirjailija Sven Nordqvistin luoma lastenkirjoissa esiintyvä parivaljakko. Pesonen on vanhahko perheetön mies, joka asuu Viiru-kissansa ja kanojensa kanssa maaseudulla. Hahmoista on myös luotu piirroselokuvia, tietokonepelejä, Viiru ja Pesonen -sarjakuvalehti sekä muita oheistuotteita.
Vuonna 2009 sarjan ensimmäinen kirja Viirun syntymäpäivät pääsi mukaan teokseen Tusen svenska klassiker, johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa. Sarjassa esiintyy myös Viirun ja Pesosen naapuri Kosonen. Hän kilpailee usein Pesosen kanssa.
Viiru ja Pesonen nikkarinverstaassa
Peli on ensimmäinen Viiru ja Pesonen peli ja se on vuodelta 1999.
Viirun ja Pesosen joulukalenteri
Viirun ja Pesosen joulukalenteri on peli, jossa jokaiselle joulukuun päivälle on luukku joka sisältää pelin. Jos peliä pelaa joulukuussa, voit pelata vain sen päivän- tai aiempien päivien luukkuja. Jos ei ole joulukuu, voit pelata kaikkia luukkuja.
Peli on toinen Viiru ja Pesonen peli ja se on vuodelta 1999.
Viiru ja Pesonen puutarhassa
Viiru ja Pesonen puutarhassa on peli jossa Viirun täytyy etsiä Puutarhuri maan alta hoitamaan Pesosen ja hänen puutarhaansa. Puutarhassa on pelejä, joita voi pelata ja joista voi voittaa siemeniä kasveihin, sekä työkäluja puutarhan hoitoon. Siemenistä voi myös kasvattaa omia kasveja puutarhaan ja hoitaa niitä työkaluilla. Kun kaikki pelit on pelattu, kantarellihattuinen mukla antaa vihjeitä, kuinka päästä maan alle. Maan alla alkaa seikkailu, jossa etsitään erilaisia esineitä ja asioita, joita annetaan vastaan tuleville muklille. Aina kun vartija on päästänyt sisään seuraavan käytävän ovesta, siellä odottaa peli joka täytyy pelata, jotta pääsee seuraavaan käytävään. Viimeisen käytävän päässä kootaan Puutarhuri herättämättä Tonttua. Kun Puutarhuri on koossa, peli on läpäisty. Pelin läpäisyn jälkeen voi vielä halutessa jäädä hoitamaan puutarhaa ja pelaamaan pelejä.
Peli on kolmas Viiru ja Pesonen peli ja se on vuodelta 2001.
Viirun ja Pesosen joulupeli
Viirun ja Pesosen joulupeli on peli, jossa pelataan jouluun liittyviä pelejä, mm. kuusen koristelua, pikkumiesten ampumista, joulukakun leipomista ja paljon muita pelejä. Peli hyödyntää paljon aikaisempien pelien pelimekaniikkoja.
Peli on neljäs Viiru ja Pesonen peli ja se on vuodelta 2001.
Viiru ja Pesonen ötökkäjahdissa
Viiru ja Pesonen ötökkäjahdissa pelissä erilaisia pelejä pelataan Viirun ja Pesosen talossa. Kun olet löytänyt kaikki pelit, mukla antaa sinulle avaimen ötökkämaihin. Tämän jälkeen sinun täytyy löytää pieniä ovia ja ratkaista niiden sisällä olevat arvoitukset jotta saat ötökkämaan auki. Ötökkämaita on kolme: Sienimaa, talomaa ja omenamaa. Muutat Ötökkämaihin ja tuot niihin muklaperheitä. Voit ruokkia perheiden jäseniä peleistä saaduilla herkuilla. Kun olet ruokkinut muklia tarpeeksi, pääset pelaamaan pelejä heidän kanssaan. Pelissä ei ole varsinaista loppua, mutta kun olet saanut perheitä jokaiseen ötökkämaahan, peli on läpäisty.
Peli on viides Viiru ja Pesonen peli ja se on vuodelta 2002.
Viiru ja Pesonen: Kummituksenpelotuskone
Viiru ja Pesonen: Kummituksenpelotuskone on peli, jossa rakennetaan kummituksenpelotuskone. Pelissä minipeleistä voittaa herneitä, joita voi käyttää ampumaradalla osien ampumiseen. Osilla pihalle rakennetaan kummituksenpelotuskone. Kun kone on valmis, peli on läpäisty.
Peli on kuudes Viiru ja Pesonen peli ja se on vuodelta 2004.
Pettson och Findus: Födelsedagskatten
Pettson och Findus: Födelsedagskatten on suomentamaton Viiru ja Pesonen peli, jossa on tarkoitus järjestää syntymäpäiväjuhlat Viirulle. Peleistä voittaa joko lakritsan tai keksin joilla sitten mennään pelaamaan kourakonepeliä, jolla poimitaan osa viemällä nuolinäppäimillä koura lyhyen ajan sisällä esineen kohdalle. Pelin lopussa tavarat täytyy koota paikalleen puutarhaan. Kun tavarat on koottu paikalleen, juhlitaan Viirun syntymäpäiviä ja peli on läpäisty.
Peli on seitsemäs Viiru ja Pesonen peli ja se on vuodelta 2004.
Pettson och Findus: Höndans och Kattcirkus
Höndans och Kattcirkus on suomentamaton Viiru ja Pesonen peli, jossa rakennetaan sirkusteltta. Pelissä minipeleistä voittaa kuulia, joita sitten käytetään osien saamiseen kuulapelissä. Toivomansa osan saa, kun kuula osuu sen osan reikään. Kun osat on laitettu paikalleen, teltta on valmis ja sirkus voi alkaa. Näin peli on läpäisty.
Peli on kahdeksas ja samalla viimeinen Viiru ja Pesonen peli ja se on vuodelta 2006.
Mary Britton
Mary Ellen Britton (16. huhtikuuta 1855 Lexington, Kentucky, Yhdysvallat – 27. elokuuta 1925 Lexington, Kentucky, Yhdysvallat) oli afroamerikkalainen lääkäri, opettaja, suffragisti, journalisti ja kansalaisoikeusaktivisti. Britton toimi lähinnä hydroterapian ja elektroterapian alalla. Hänet muistetaan ensimmäisenä afroamerikkalaisena naislääkärinä Lexingtonissa, Kentuckyssa. Britton toimi aktiivisesti liikkeessä, joka kumosi lain tumma- ja valkoihoisten matkustamisesta eri linja-autoilla. Hän ei koskaan mennyt naimisiin eikä täten saanut lapsiakaan.
Yksi hänen sisaruksistaan Julia (1852–1942) toimi myös kansalaisoikeusaktivistina.
Greenhouse A.C.
Greenhouse AC on rovaniemeläinen rock-yhtye, jossa soittavat Jussi Nykänen (laulu), Jari Mikkola (kitara), Hannu Kulusjärvi (basso) ja Jake Seppänen (rummut). Yhtye on perustettu vuonna 1987 nimellä The Greenhouse. Vuodesta 1992 lähtien yhtye käytti nimeä Greenhouse AC erotuksena muista saman nimisistä yhtyeistä ympäri maailmaa. AC lyhenne tuli alun perin sanoista "Arctic Circle", mutta myöhemmin kirjaimilla viitattiin myös mm. sanoihin "Athletic Club". Yhtyeen perustivat laulaja Jussi Nykänen ja kitaristit Jari Mikkola. Yhtyeen ensimmäisessä kokoonpanossa soittivat Nykäsen ja Mikkolan lisäksi Teijo Mäkiniemi (kitara), Tipi Matomäki (basso) sekä Pasi Kärki (rummut). Vuonna 1988 basistiksi vaihtui Hannu Kulusjärvi ja rumpuihin tuli Emppu Jänkälä. Vuonna 1990 yhtye typistyi 4-henkiseksi, kun ainoaksi kitaristiksi jäi Jari Mikkola. Rumpuja yhtyeessä ovat soittaneet Pasi Kärjen jälkeen Hannu Jänkälä (1988-1993), Simo Huttula (1993-1996) sekä pisimpään Jake Seppänen (1997-). Vuosina 2001-2002 yhtye operoi hetken jälleen viisihenkisenä, toisessa kitarassa Mika Saarelainen a.k.a. Mika Saaristo.
Yhtyeen musiikkia on kuvailtu mm. sanoin post punk, pre-grunge, indie-rock, alternative rock ja garage rock. Arvosteluissa yhtyettä on eniten verrattu The Stooges:iin sekä muihin saman tyyppisiin vauhdikkaisiin rock-yhtyeisiin.
Aatos Lehtonen (yritysjohtaja)
Aatos Johannes Lehtonen (4. marraskuuta 1919 Nousiainen – 29. huhtikuuta 2010 Espoo) oli suomalainen teollisuusneuvos ja yritysjohtaja.
Greenhouse A.C.
Diskografia:
Singlet: EP:t Mini-albumi: Kasetti-julkaisu: Albumit:
Musiikkivideot:
Aatos Lehtonen (yritysjohtaja)
Henkilöhistoria
Lehtosen vanhemmat olivat maanviljelijä Johan Henrik Lehtonen ja Maria Johanna Hakala ja puoliso vuodesta 1946 kotitalousneuvoja Liisi Orvokki Latvala. Lehtonen kävi kansakoulun ja teki maatalous- ja metsätöitä ja oli isänsä apuna rakennustöissä 1930-luvulla. Sotien jälkeen 1946 hän valmistui rakennusmestariksi Turun teknillisestä koulusta. Hän toimi rakennuksilla työnjohtaja ja tuli 1951 Emil Hartelan Urakoitsijat-yhtiön palvelukseen Turun ylioppilastalon työmaalle. Vuonna 1953 hän siirtyi yhtiön Helsingin konttorin hoitajaksi ja kun siitä muodostettiin 1959 sisaryhtiö Hartela, hän oli yhtiön teknillinen johtaja 1959–1962, varatoimitusjohtaja 1963–1968 ja toimitusjohtaja vuodesta 1969. Yhtiön liiketoiminta kasvoi merkittävästi Lehtosen aikana, mukaan lukien kotimaiset ja ulkomaiset raskennushankkeet ja niihin liittyvä muu rakennusalan toiminta, jota kehitettiin muun muassa yrityskaupoilla. Kaikkiaan Lehtonen oli mukana noin 170 eri rakennuskohteen toteutuksessa. Eläkkeelle 1981 jäänyt Lehtonen sai teollisuusneuvoksen arvonimen 1979.
Plymouth Prowler
pienoiskuva|Plymouth Prowler Plymouth Prowler on retrotyylinen urheiluauto, jota valmistettiin Shadysidessä, Ohiossa. Auto muistuttaa 30-luvun hotrodeja, mutta sen voimansiirto oli peräisin Chryslerin LH-autoista. Moottori on 253 hevosvoimainen 3,5 l V6, joka on auton erikoisen muotoisessa keulassa, auto on nimittäin ylhäältä katsottuna lähes kolmion muotoinen. Vaihteistona on 4-vaihteinen automaatti. Viimeiset autot myytiin vuonna 2002 Chrysler-merkillä.
Kori
Osa Prowlerin korista on tehty alumiinista, etulokasuojat ovat irrallaan korista renkaiden päällä. Prowler suunniteltiin, kun Chryslerin insinööreille annettiin vapaat kädet suunnitella mitä tahansa, mikä kuvaisi sanoja "hot rod" ja "sportster".
Pienoismalli
Auton tullessa myyntiin siitä tehtiin pienoismalli ametistista. Pienoismallissa oli jalokiviä 9.600 karaatin edestä, sekä jonkin verran valkokultaa.
Grendel
Grendel on varhaiskeskiaikaisessa anglosaksisessa Beowulf-eepoksessa esiintyvä hirviö. Tarun mukaan se sai alkunsa raamatullisesta Kainin suvusta, josta sikisivät "juuttaat ja hiidet, ilkeät peikot sekä jättiläiset." Grendel oli hylkiö, joka oli tuomittu vaeltamaan maan päällä. Se riehui daanien kuninkaan Hrothgarin valtakunnassa tappaen monia, kunnes gööttien päällikkö Beowulf surmasi sen.
Useat kirjallisuuskriitikot ovat tulkinneet Grendelin pakanallisuuden fyysisen ja moraalisen pahuuden henkilöitymäksi. Beowulfin kamppailun on puolestaan nähty symboloivan anglosaksisen Englannin heräävää kristillisyyttä.
Grendelin tarina
Aluksi Grendel piileskeli sumuisella suolla lähellä Hrothgarin hovia, Heorotia. Se kuunteli katkerana juhlista kuuluvaa ilonpitoa ja odotti, että sotilaat joisivat itsensä oluesta humalaan. Äänten hiljentymisestä Grendel päätteli monien olevan juovuksissa ja se hyökkäsi palatsiin. Se tappoi ja söi 30 ihmistä. Siitä alkoi kaksitoista talvea kestävä kauhun aika.
Daanit eivät uskaltaneet palata hoviin. He myös rukoilivat vanhoja jumaliaan avuksi, mutta tilanne ei helpottunut yhtään. Kun daanit olivat jo menettäneet toivonsa, saapui gööttien hovista Beowulf, voimamies ja hirviöiden, jatulien, meritursaiden ja näkkien tappaja. Hän purjehti daanien maille 14 miehen kanssa ja tarjoutui tappamaan hirviön. Gööttien miehille raivattiin sali, jossa uroot istuivat lavitsoille ja juomalaskija kaatoi nestettä kirjavasta kannusta, hilpeys valtasi suuren seurueen.